**JAVNI POZIV ZA DOSTAVLJANJE PRIMJEDBI, PREDLOGA I SUGESTIJA**

**na Nacrt Pravilnika o uslovima i načinu stručnog osposobljavanja, sticanja i izdavanja dozvole vazduhoplovnom osoblju za pripremu, otpremu i praćenje leta**

Na osnovu člana 6 stav 1 tačka 9, člana 89 stav 6, člana 90 stav 6 i člana 91 stav 7 Zakona o vazdušnom saobraćaju („Službeni list CG", br. 30/12, 30/17 i 82/20), Agencija za civilno vazduhoplovstvo je pripremila *Nacrt Pravilnika o uslovima i načinu stručnog osposobljavanja, sticanja i izdavanja dozvole vazduhoplovnom osoblju za pripremu, otpremu i praćenje leta*.

Javne konsultacije o *Nacrtu Pravilnika o uslovima i načinu stručnog osposobljavanja, sticanja i izdavanja dozvole vazduhoplovnom osoblju za pripremu, otpremu i praćenje leta* započeće objavljivanjem Javnog poziva i navedenog nacrta podzakonskog akta na internet stranici Agencije za civilno vazduhoplovstvo ([www.caa.me](http://www.caa.me)), u dijelu „ZAKONODAVSTVO“ – dio „Predlozi podzakonskih akata“.

Javne konsultacije o *Nacrtu Pravilnika o uslovima i načinu stručnog osposobljavanja, sticanja i izdavanja dozvole vazduhoplovnom osoblju za pripremu, otpremu i praćenje leta* trajaće 30 dana od dana objavljivanja javnog poziva na internet stranici Agencije za civilno vazduhoplovstvo.

Primjedbe, predlozi i sugestije na *Nacrt Pravilnika o uslovima i načinu stručnog osposobljavanja, sticanja i izdavanja dozvole vazduhoplovnom osoblju za pripremu, otpremu i praćenje leta* se dostavljaju Agenciji za civilno vazduhoplovstvo na posebnom obrascu za davanje primjedbi, predloga i sugestija, u pisanom obliku, putem pošte ili lično, na adresu ul. Josipa Broza Tita bb, 81000 Podgorica, ili u elektronskom obliku na e-mail: [acv@caa.me](mailto:acv@caa.me) ili [mstanic@caa.me](mailto:mstanic@caa.me).

Kontakt osoba za koordinaciju konsultacija: Miodrag Stanic, [mstanic@caa.me](mailto:mstanic@caa.me)